tomron87/hebrew-wikipedia-sentences-corpus huggingface dataset:
המשקה משווק בישראל בגרסאות משקה XL רגיל, גרסה ללא סוכר וגרסה בטעם חמוציות וגם בטעמים מנגו, תפוח, ונענע ליים וזוכה לפופולריות רבה בקרב שוק משקאות האנרגיה בישראל.
חברת "בני פוזי שמשום" הייתה היבואנית והמשווקת של משקה האנרגיה XL בישראל.
המשקה יובא לראשונה בשנת 2003 והופץ על ידי חברת "דובק".
באוקטובר 2007 "בני פאוזי שמשום" החזיקה בעזרת משקה XL בנתח של 56% משוק משקאות האנרגיה בישראל והפך למשקה המוביל בישראל.
בסוף שנת 2008 הפסיקה היבואנית לשווק את המשקה בישראל בעקבות סכסוך עם חברת היצרן העולמית.
חברת "בני פאוזי שמשום" טענה כי הסיבה להפסקת הייבוא היא כי XL העולמית הפרה את הסכם הניהול והשיווק עימה.
בתחילת שנת 2008 עברו הזיכיון וזכויות שיווק המותג לידי חברת "סידס".
לאחר איבוד הזיכיון ל"סידס" כאמור החלה "בני פאוזה שמשום" לשווק משקה אנרגיה חדש תחת המותג BLU, אשר נגס בנתח השוק של XL.
נגיסה זו בנתח השוק הייתה למורת רוחם של בעלי המותג מפולין, ולפיכך הועבר הזיכיון לשיווק והפצת המוצר מ"סידס" לטמפו, יצרנית ומשווקת המשקאות השנייה בגודלה בישראל.
בשנת 2017 חתמה טמפו על חוזה להארכת שיווק המשקה בעשר שנים נוספות.
בשנת 2018 החזיק משקה XL בכ-63% משוק משקאות האנרגיה בישראל ו-BLU, המתחרה העיקרי, ב-34% נוספים נפח השוק של רד בול עומד על כ-3%.
XL איירווייז הייתה חברת תעופה בריטית, המוגדרת כחברת תעופה במחיר נמוך, שחדלה להפעיל טיסות ב-12 בספטמבר 2008. החברה סיפקה טיסות שכר לטווח ארוך וקצר.
החברה נוסדה ב-1994 והחלה להפעיל טיסות ב-17 בדצמבר 1994. כחברת שכר חדשה, התמקדה החברה בטיסות מנמל התעופה לונדון גטוויק ונמל התעופה מנצ'סטר ליוון, קפריסין, טורקיה, ספרד, האיים הקנריים, סנט לוסיה ומצרים.
בשנת 2007 העסיקה כ-1,700 עובדים ברחבי העולם והטיסה 2.3 מיליון נוסעים.
החברה זכתה במספר פרסים: חברת התעופה הטובה ביותר לשנת 2006, חברת הצ'ארטר המובילה בעולם לשנת 2004, 2005 ו-2007.
ב-12 בספטמבר 2008 הודיעה החברה על פשיטת רגל, חדלה להפעיל טיסות, והותירה עשרות אלפי נוסעים בלי אפשרות לשוב לביתם ועוד כ-200 אלף לקוחות שנותרו ללא החופשות עליהן שילמו מראש.
איירבוס A320-200 (הושכר לאייר מלטה).
רפבליק XF-91 ת'נדרספטור היה מטוס קרב סילוני חד מנועי של חברת רפבליק שפותח בשנות ה-1940 המאוחרות ולא נכנס ליצור עקב כישלונו במכרזים וחוסר העניין בו.
במטוס הותקנו 4 מאיצים רקטיים כדי להגדיל את התאוצה והדחף בנסיקה ויירוט.
עיצוב המטוס היה מיושן ביום שבו הוא יצא מהמפעל עקב פיתוח מנועי סילון עם ביצועים מתקדמים.
ה-XF-91 היה מטוס הקרב האמריקאי הראשון שעבר את מהירות הקול בטיסה אופקית.
בנוסף, המטוס פתר בעיה קשה של אי-יציבות אווירודינמית שהייתה קיימת באותה תקופה, במטוסים עם כנף משוכה בטיסה במהירויות נמוכות ובזווית התקפה גבוהה.
אי-היציבות גרמה לתופעה שנקראה "ריקוד החרבות" (sabre dance), שבה המטוס הזדקר או נכנס לסחרור.
XL איירווייז גרמניה הייתה חברת תעופה גרמנית שבסיס פעולתה היה בנמל התעופה הבינלאומי של פרנקפורט.
החברה הפעילה טיסות שכר והייתה לה חברת אחות XL איירווייז בצרפת.
החברה הפעילה גם טיסות עבור חברות אחרות אשר חכרו את מטוסיה.
החברה הוקמה בשנת 2006 על ידי קבוצת אויון מאיסלנד.
באותה שנה נקנתה החברה ושמה שונה ל-XL איירווייז גרמניה ובכך חברה לחברות XL איירווייז צרפת ו-XL איירווייז אנגליה.
בשנת 2007 הטיסה החברה כ-200,000 נוסעים ברחבי גרמניה.
בשנת 2008 בעקבות המשבר העולמי ועליית מחירי הדלק נכנסה החברה לקשיים ולאחר מכאן נרכשה על ידי בנק השקעות גרמני.
ב-27 בדצמבר 2012, הגישה בקשה לפשיטת רגל;
הטיסות עצמן הופסקו ב-14 בדצמבר.
ב-3 בינואר 2013, חברת התעופה נסגרה סופית.
דגם מספר מטוסים תכולת מושביםבואינג 737-8005189
XNU היא ליבת מערכת הפעלה חופשית ומבוססת קוד פתוח של חברת אפל.
שמה הוא ראשי תיבות של "X is Not Unix" ("X אינה יוניקס").
הליבה היא חלק ממערכת הפעלה של אפל הנקראת Darwin, שהיא תוכנה חופשית, שעל בסיסה בנויות שתי מערכות ההפעלה הקנייניות הנוכחיות של אפל: macOS (לשעבר Mac OS X) ו-iOS.
פותחה במקור על ידי NeXT עבור מערכת ההפעלה NeXTSTEP אולם שמה ניתן לה רק לאחר הכללתה כבסיס למערכת ההפעלה Mac OS X.
XNU היא ליבה היברידית המבוססת על מיקרו ליבה Mach.
הגרסה המקורית שלה התבססה על גרסה 2.5, שפותחה במקור על ידי אוניברסיטת קרנגי מלון, בתוספת רכיבים מ-BSD 4.3 וממשק תכנות יישומים הנקרא Driver Kit, המשמש לכתיבת מנהלי התקנים.
לאחר שאפל רכשה את NeXT, שודרגו רכיבי ליבת Mach לגרסה 3.0, רכיבי BSD שודרגו מקטעי קוד של מיזם FreeBSD, ו-Driver Kit הוחלפה בממשק מבוסס C++ שנקרא "I/O Kit".
XKeyscore (ידועה בקיצור כ-XKS) היא תוכנה שבשימוש הסוכנות לביטחון לאומי, המשמשת לחיפוש וניתוח בסיסי מידע רשתיים, אודות אזרחי מדינות זרות.
התוכנה פועלת במשולב עם גופי ביון זרים, ובהם מנהל הגנת האותות האוסטרלי ולשכת ביטחון התקשורת הממשלתית של ניו זילנד.
באופן רשמי התוכנה היא סודית, ודבר קיומה נחשף ביולי 2013, על ידי אדוארד סנודן, אשר עבד בעברו ב-NSA כמנתח מידע מודיעיני, והדליף לתקשורת מידע מסווג, בין היתר אודות תוכנית הציתותים ההמונית של ארצות הברית.
דבר קיום התוכנה נחשף לציבור הכללי בצורה הבולטת ביותר ביולי 2013, על ידי אדוארד סנודן, בעיתון סידני מורנינג הארלד ובעיתוני O Globo.
מוקדם יותר שם הקוד של התוכנית הוזכר כבר במאמר בעיתון, וכשמות קוד לחלקים רבים אחרים בתוכנית הציטוטים, הופיע בעבודות הכתיבה, ובתקצירי הכתיבה של הכתבים ברשת.
על פי עיתון הוושינגטון פוסט ומקורות נוספים, XKeyscore היא מערכת איחזור מידע המורכבת מסדרת ממשקי משתמש, בסיסי מידע מגובים, שרתים, ותוכנות המסננות מידע של נתוני על, אותו אסף כבר ה-NSA בשיטות אחרות.
על פי המצגת שנחשפה השיטות דרכן הגיע המידע הן:
FORNSAT - ראשי תיבות באנגלית אשר משמעות פירושם בעברית היא "אוסף הלוויינים הזרים" והכוונה היא למידע אשר יורט מלוויינים של מדינות זרות העוסקים בעיבוד נתונים.
Overhead - מידע אשר התקבל מלויינים אמריקאיים
Special Source Operations - חטיבה- ב-NSA העובדת בשיתוף פעולה עם חברות המפעילות שירותי מכשירי מובייל.
F6 - הגוף ב-NSA האחראי על שיתוף הפעולה עם ה-CIA והמידע המתקבל ממנו בין היתר באמצעות מעקב אחרי דיפלומטים ומנהיגים.
FISA -כל סוגי המעקב שאושרו על ידי בית המשפט למעקב מודיעיני זר
3rd party - מידע אשר מתקבל משיתוף פעולה של ה-NSA עם סוכנויות ביון של מדינות זרות כדוגמת בלגיה, דנמרק, צרפת, גרמניה, איטליה, יפן, הולנד, נורווגיה, שוודיה ומדינות נוספות
בעיתון הגרדיאן נחשף כי התוכנה יכולה לנתח ולמצוא אנומליות במידע המצביעות על גורמים העשויים להיות כדאיים לבדיקה, הדוגמה שהובאה לדבר הייתה זיהוי אדם הדובר גרמנית בפקיסטן.
יכולת נוספת של התוכנה הייתה לגלות פעילות מוצפנת כדוגמת "כל פעילות ה-PGP באיראן".
בשל המגוון הרחב של תוצאות העשויות לחזור בכל שאילתה קיימות מגוון אפשרויות סינון נוספות המאפשרות למקד את תוצאות החיפוש בהתאם לנושא הרצוי.
ה-XKeyscore יעילה גם בזיהוי רשתות VPN ומחשבים בעלי פוטנציאל חדירה על ידי יחידת הפצחנים של ה-NSA.
יכולות נוספות כללו שימוש בגוגל מפות ובחיפושי רשת.
התוכנה יכלה גם לעקוב אחרי מחבר או מקור של מסמך גם לאחר שעבר ידיים רבות.
ב-2008 היכולות הבאות תוארו כעתידות להתאפשר בתוכנה: שימוש בקול מעל IP ותגי Exif.
בתמונות שיורטו מפלאפונים חכמים כללו בחלק מהפעמים גם מידע אודות מיקום (GPS).
XKeyscore פועלת על כ-700 שרתים השוכנים במתקנים שונים כדוגמת שגרירויות וקונסוליות אמריקאיות ברחבי העולם, וכן גם במתקנים של צבא ארצות הברית ובעלות ברית נוספות.
בין המתקנים המעורבים בתוכנית קיימים ארבעה בסיסים באוסטרליה ואחד בניו זילנד:
פיין גאפ השוכן ליד אליס ספרינגס
תחנת הקליטה מפרץ השרטון השוכנת ליד דרווין
תחנת ההגנה על תקשורת לווינית השוכנת בגרלדטון.
HMAS הרמן השוכנת מחוץ לקנברה
תחנת וויהופיי השוכנת בניו זילנד
בניתוח פרטני מיולי 2013 שהוציא לאור הגרדיאן על מצגות ה-NSA הקשורות לתוכנה, עלה כי בשל ריבוי המידע הנאגר בתוכנה מתוך האינטרנט, המידע מאוחסן רק לתקופות קצרות מאוד של שלושה עד 5 ימים, ונתוני העל שלו מאוחסנים לפרק זמן של 30 יום.
בניתוח צוטט מסמך מ-2008 בו נאמר כי באתרים מסוימים בשל כמות המידע הגדולה המתקבלת (מ-20 טרה בייט ומעלה) המידע מאוחסן רק ל-24 שעות.
בדו"ח מ-2011 של יחידת ה-NSA שבגרישהיים בגרמניה נאמר כי ה-XKeyscore הפכה את הפיקוח אחר מטרות המעקב לקל ויעיל יותר, משום שלפני כן מנתחי מידע היו צריכים לבחון מידע סתמי רב עד הגעתם למידע חשוב.
בנוסף ה-XKeyscore שיפרה את יכולת ה-NSA לעקוב ולהתמודד עם קבוצות בעלות פוטנציאל סיכון כדוגמת תנועת אנונימוס הגרמנית בשל יכולתה לעקוב גם אחרי תבניות התנהגות, ולא רק אחרי אנשים בודדים.
מנתח המידע יכול לצפות בנושאים חדשים המעניינים את החשוד וכן בהתפתחות התנהגויות חדשות שלו.
כדי להגביר את מוטיבציית עובדי ה-NSA משולבים בתוכנה תכונות שונות ממשחקי מחשב.
לאחר ניתוח מוצלח באמצעות XKeyscore יקבל המנתח נקודות, ומסך נקודות מסוים יבוטלו נעילות על חלקים שונים בתוכנה.
ביחידת האימונים בגרישהיים הושג מספר הנקודות הרב ביותר מכל מחלקות ה-NSA המשתתפות בתוכנית.
בעיתוני - O Globo נחשף כי התוכנה מזהה את הלאום של הזר הנעקב על ידי ניתוח השפה בה השתמש בהודעות דואר אלקטרוני שיורטו על ידי התוכנה.
תכונה זו הופעלה רבות באמריקה הלטינית, ובפרט בקולומביה, אקוודור, מקסיקו וונצואלה.
בדר שפיגל דווח כי התוכנה יכולה גם לייבא מידע באופן רטרואקטיבי למספר ימים אחורה, הכולל נתוני על ותוכן התקשרויות.
על פי הכתב גלן גרינוולד גם חוקרים מדרג נמוך יכולים לחפש ולהקשיב לתקשורת של אזרחי ארצות הברית ואזרחים זרים ללא צורך באישור משפטי מיוחד או השגחה.
התוכן אותו יכולים החוקרים לבדוק כולל תכתובות דואר אלקטרוני, שיחות טלפון, היסטוריית גלישה, מונחי חיפוש בגוגל, וכן מסמכי וורד.
בנוסף יכולים החוקרים ליצור התראות בעת שליחת דואר אלקטרוני מכתובת מסוימת או בעת פעילות IP מוגדרת מראש.
על פי מסמכים שפורסמו בדר שפיגל ונרכשו מאדוארד סנודן הוענקה גישה לתוכנה XKeyscore, לסוכנויות המודיעין הגרמניות, BND, ו-BfV.
במסמכים אלו תואר ה-BND כבעל השיתוף פעולה הפורה ביותר עם ה-NSA בתחום איסוף המודיעין.
דבר זה הוביל לעימותים פוליטיים לאחר שמנהלי סוכנויות גרמניות תדרכו חברים בקבינט המודיעין הגרמני להיעדר מוועדה ב-25 ביולי 2013. הם הצהירו כי תוכנת ה-XKeyscore בשימוש ה-BND כבר מ-2007, וכן שה-BfV משתמש בגרסת ניסיון של התוכנה מ-2012. מנהלי הארגונים הודיעו כי השימוש בתוכנה אינו למטרת איסוף מידע אלא רק לניתוחו.
כחלק מאמנת UKUSA, אמנה סודית שנחתמה בשנת 1954 בין שוודיה, ארצות הברית, הממלכה המאוחדת, קנדה אוסטרליה וניו זילנד, למטרת שיתוף פעולה מודיעיני ושיתוף מידע.
על פי מסמכים שהדליף סנודן הוענקה גישה לתוכנה לארגון ה-FRA השוודי.
בהודעה רשמית של ה-NSA מ-30 ביולי 2013 נאמר כי אין גישה בלתי מפוקחת של חוקרים למידע הנאסף על ידי ה-NSA.
הגישה ל-XKeyscore כמו גם לכלי איסוף מידע אחרים של ה-NSA מוגבלת רק לאנשים בעלי צורך בגישה לשם ביצוע משימותיהם.
ה-NSA אף הצהיר כי התוכנה בנויה באפן המאפשר גישה במספר רמות וקיימת בו תכונה המגבילה את השימוש בכלים בהתאם לצורכי החוקר המסוים.
הסוכנות הגינה על התוכנית והדגישה כי "השימוש בה נעשה בצורה חוקית בלבד, וכן רק כדי להשיג מידע על מטרות לגיטימיות זרות, מתוך מטרה להגן על האומה האמריקאית והאינטרסים שלה.
ה-XKeyscore משמשת כחלק ממערך ה-NSA לאיסוף מודיעין אותות של זרים.
תוכנות כגון אלו מאפשרות לבצע את משימותינו בהצלחה שהם הגנת האומה, וחיילי ארצות הברית ובעלות בריתה"
XBX (ראשי תיבות של: Ten Basic Exercises; עשרה תרגילים בסיסיים) היא תוכנית אימונים לשמירה על כושר גופני שפותחה עבור נשים המשרתות בחיל האוויר המלכותי הקנדי.
התוכנית מורכבת מסדרה קבועה של עשרה תרגילים לביצוע בדרגת קושי עולה, ככל שכושרה הגופני של המתאמנת משתפר.
ביצוע התוכנית נמשך 12 דקות בכל יום לאחר השגת הרמה הבסיסית.
התוכנית היא וריאציה של תוכנית אימון דומה לגברים, בשם 5BX.
נקרא גם Punisher, תרגום "מעניש", או Individual Semiautomatic Air Burst System) הוא מטול רימונים אמריקאי בתצורת בולפאפ, שפותח מקו הייצור של XM29. הוא נוסה מבצעית במלחמה באפגניסטן ב-2010 ותוכנן להיכנס לשימוש מבצעי בסוף 2015, אולם אתגרים טכנולוגיים וקיצוצים בתקציב דחו את תאריך היעד לתחילת 2017.
מטול ה-XM25 נועד לתת פתרון למצב שבו נדרש לפגוע במטרה המסתתרת מאחורי מחסה, באמצעות רימון מטול המפזר רסס.
הפגיעה במטרה מתבססת על פיצוץ רימון המטול בעודו בשלב המעוף, באמצעות מרעום השהייה, לפני שפגע במחסה שאחריו מסתתרת המטרה או בעצם אחר בסביבתה.
עקרון הפעולה של המטול מתבסס ראשית על הפעלת מד טווח לייזר (המובנה בגוף כוונת המטול), לצורך מדידה מדויקת של הטווח בין היורה לבין המטרה.
לאחר מכן, מתוך ידיעת הטווח ומהירות הלוע של רימון המטול, מחשבת מערכת המטול את זמן המעוף הצפוי של הרימון, מרגע שיגורו ועד להגעתו לקרבת המטרה.
לאחר מכן, מערכת המטול מכוונת את מרעום ההשהיה של הרימון המיועד לשיגור בהתאם לזמן שחישבה.
כאשר היורה לוחץ על ההדק, רימון המטול נורה ומרעום ההשהיה שלו מתחיל לספר לאחור.
כאשר מרעום ההשהיה מתאפס הוא יוזם את פיצוץ הרימון.
לאחר שהשתמש במד טווח הלייזר כדי למדוד את הטווח למטרה, היורה מסיט מעט את המטול כך שרימון המטול לא יפגע במחסה שאחריו מסתתרת המטרה, אלא יחלוף בסמוך אליו ויתפוצץ באוויר לאחר שעבר את המחסה.
כך הרסס שייווצר בפיצוץ הרימון יפגע במטרה המסתתרת.
עקרון פעולה זה מאפשר לפגוע בחייל אויב המסתתר בתוך חדר שבקירו יש חלון או דלת פתוחים או בחייל אויב המסתתר מאחורי קפל קרקע או פינת מבנה.
מלבד היותה כבדה יותר, יקרה יותר, חשופה יותר לתקלות (בהשוואה למטול רימונים רגיל, כדוגמת מטול רימונים M-203) ומצריכה סוללות, החיסרון בעקרון פעולת מטול ה-XM25 הוא שלאחר מדידת הטווח למטרה לפני הירי, אסור ליורה או למטרה לשנות מיקום משום שזה יביא לשינוי הטווח ביניהם ויחייב מדידה חדשה.
בנוסף לכך, מערכת מדידת הטווח באמצעות לייזר מתקשה לפעול בתנאי אובך או אבק.
מאחר שהמערכת מיועדת לשימוש על ידי חייל חי"ר, שככל הנראה ירה במצב כריעה או שכיבה על האדמה, הרי שסביר שתנאי אבק ישפיעו על יכולתה של מערכת מדידת הטווח לפעול כראוי (זאת בניגוד, לדוגמה, למערכת מדידת טווח באמצעות לייזר הפועלת מעל גבי כלי טיס).
XBRL הוא תקן גלובלי להעברת מידע עסקי.
XBRL מאפשר את הביטוי של משמעות סמנטית שבדרך כלל נדרשת לדיווח עסקי.
השפה מבוססת על תחביר XML ועל טכנולוגיות XML כגון סכימת XML, XLink, XPath.
השימוש העיקרי של XBRL הוא להגדיר ולהחליף מידע פיננסי, כגון דוחות כספיים.
ספציפיקציית XBRL פותחה ופורסמה על ידי XBRL הבינלאומי בע"מ.
XBRL היא דרך מבוססת תקנים לתקשר ולהחליף מידע עסקי בין מערכות עסקיות.
תקשורת אלה מוגדרים על ידי מטה-דאטה שנקבעו בטקסונומיות, אשר מכילות את הגדרות של הפרט הדיווח ומושגים ואת היחסים בין מושגים שונים, ומשמעות סמנטית.
המידע שמועבר, כלול בגוף מסמך XBRL.
XL אירווייז צרפת , לשעבר "סטאר איירליינס", הייתה חברת תעופה צרפתית שפעלה מנמל התעופה פריז שארל דה גול.
החברה הפעילה טיסות סדירות ליעדים באפריקה, במזרח התיכון, ארצות הברית והקריביים.
חברת התעופה נוסדה על ידי סדריק פאסטור (Cédric Pastour) באוגוסט 1995, תחת השם "סטאר אירופה".
באוקטובר 1997 שינתה החברה את שמה ל"סטאר איירליינס".
ב-23 בנובמבר 2006 שינתה החברה את שמה לשמה הנוכחי.
ב-12 בספטמבר 2008, חברת התיירות XL, תחתיה פעלה החברה הודיעה על פשיטת רגל וחברת התעופה נקנתה על ידי בנק Straumur.
בספטמבר 2019 הודיעה החברה על פשיטת רגל, והפסיקה למכור כרטיסים.
החל מסוף 2017 ועד שנסגרה החברה הפעילה 3–5 טיסות שבועיות בין נמל התעופה שארל דה גול בפריז לנמל התעופה בן-גוריון.
בעונת חורף 2016–2017 הפעילה החברה גם טיסות בין פריז לנמל התעופה עובדה, שליד אילת.
ריפבליק XF-103 (נקרא גם: מיירט 1954, על שם השנה בה אמור היה לצאת) היה מיזם אמריקני של חברת ריפבליק אוויאיישן לפיתוח מטוס יירוט חמוש טילים רב עוצמה, שיהיה מסוגל ליירט מפציצים סובייטים נושאי נשק גרעיני תוך טיסה במהירות גבוהה.
בעקבות מכשולים שונים, בוטל הפרויקט עוד לפני פיתוח אב טיפוס.
הרעיון מאחורי ה- XF-103 היה ליצור מטוס שיכול להמריא במהירות על קולית ולתת תגובה מהירה למפציצים סובייטים, לפני שהם מספיקים להטיל חימושים למטרות.
מאחר שהמטוס נדרש לטוס במהירות של מאך חמש, ובהיעדר פתרונות קירור למטוס באותה התקופה, במהירות כזו מטוס רגיל היה נשרף מהחיכוך, והחומר היחיד שיכל לעמוד בחום כזה גבוה היה טיטניום, אשר לגביו בשנות החמישים לא היה מספיק ידע.
תוך ניסיון לפתור בעיות אלו, עלו תקלות נוספות בפיתוח מנוע ראמג'ט יציב למהירויות גבוהות, בנוסף, עלויות הפיתוח הגבוהות והתחרות על תקציבים עם פרויקטים צבאיים אחרים הקשו על המשך הפיתוח ולבסוף נסגר המיזם.
עלות התוכנית הוערכה במחיר של 104 מיליון דולר (כ-928 מיליון דולר של 2019).
למרות שלא יצא לפועל, ה-XF-103 תרם רבות לפיתוח טכנולוגיות חדשות בתחום התעופה והחלל, והשפעתו ניכרת בפרויקטים עתידיים.
XGBoost היא ספריית תוכנה קוד פתוח המספקת מסגרת נירמול (regularizing) וחיזוק גרדיאנט לשפות: C ++, Java,Python, ג'וליה, Perl, וסקאלה.
מתוך תיאור הפרויקט, היא שואפת לספק "ספרייה להגברת הדרגתיות ניתנת להרחבה, ניידת ומבוזרת (GBM, GBRT, GBDT).
הספרייה זכתה לפופולריות רבה ותשומת לב בתור האלגוריתם המועדף עבור צוותים מנצחים רבים של תחרויות למידת מכונה.
בתחילה, כיישום מסוף שניתן להגדיר באמצעות קובץ תצורה של libsvm.
הוא התפרסם בחוגי התחרות ב-ML לאחר השימוש בו בפתרון המנצח של אתגר למידת המכונה של Higgs.
זמן קצר לאחר מכן, חבילות Python ו-R נבנו, ול-XGBoost יש כעת הטמעת חבילות עבור Java, Scala, Julia, Perl ושפות אחרות.
זה הביא את הספרייה למפתחים נוספים ותרם לפופולריות שלה בקרב קהילת Kaggle, שם היא שימשה למספר רב של תחרויות.
עד מהרה הוא שולב עם מספר חבילות אחרות מה שהופך אותו קל יותר לשימוש בקהילות שלהם.
כעת הוא שולב עם scikit-learn עבור משתמשי Python ועם חבילת caret עבור משתמשי R.
ספריית XGBoost זמינה גם ב- OpenCL עבור FPGAs.
יישום יעיל וניתן להרחבה של XGBoost פורסם על ידי Tianqi Chen ו-Carlos Guestrin.
תכונות בולטות של XGBoost שמבדילות אותו מאלגוריתמים אחרים של Gradient boosting כוללות:
כיווץ פרופורציונלי של צמתי עלים
יישום על מערכות בודדות, מבוזרות ומחשוב מחוץ לליבה
בחירת מאפיינים (Feature selection) אוטומטית
בשונה מאלגוריתם מסוג חיזוק גרדיאנט (gradient boosting) שפועל כדעיכת גרדיאנט, XGBoost עובד כ"ניוטון-רפסון" במרחב הפונקציונלי.
שערוך טיילור מסדר שני משמש בתור פונקציית ההפסד כדי לקשר למתודת ניוטון-רפסון.
אלגוריתם גנרי של XGBoost, עם נתוני קלט: , פונקציית הפסד: , מספר "לומדים חלשים": , וקצב למידה: .
מודל ראשוני עם ערך 0:
התאמת לומד בסיסי (או לומד חלש, כמו עץ) בעזרת נתוני האימון על ידי פתירת בעיית האופטימיזציה שלהלן:
פרס פיזיקת אנרגיה גבוהה פוגשת למידה חישובית (HEP meets ML) (2016)
XNAV (ראשי תיבות באנגלית של: X-ray pulsar-based navigation and timing), מכונה לפעמים "ניווט פולסאר", הוא שמה של טכניקת ניווט כאשר גלי רנטגן מחזוריים הנפלטים מפולסארים משמשים כדי לקבוע את מיקומו של רכב (כגון חללית).
הדגמות ראשונות של מכשיר כזה נעשו בשנת 2018.
XNAV קולט אותות אלקטרומגנטיים, בתדירות של קרני רנטגן ומחשב על בסיס הפאזה את המרחק מהפולסאר ממנו יצא האות.
על פי בסיס נתונים של מיקומי ותדירויות של פולסרים מוכרים, בדומה ל GPS, תבוצע טריאנגולציה כדי למצוא את מיקומו (בדיוק מוערך של ±5 קילומטרים) של XNAV.
היתרון של שימוש אותות קרני רנטגן לעומת שימוש בגלי רדיו הוא שניתן לייצר טלסקופי קרני רנטגן קטנים וקלים משמעותית ביחס למקלטים "רגילים".
סֶקסטַנט SEXTANT ( Station Explorer for X-ray Timing and Navigation Technology ) הוא פרויקט במימון נאס"א, שפותח במרכז טיסות החלל גודארד, שבודק את XNAV במסלול על סיפון תחנת החלל הבינלאומית בהקשר של פרויקט NICER, שהושק ב-3 ביוני 2017 במשימת האספקה מחדש של SpaceX CRS-11 ISS.
אם הפרויקט יצליח, XNAV עשוי לשמש כטכנולוגיית ניווט משנית עבור משימות אוריון המתוכננות.
בינואר 2018, הוכחה היתכנות ניווט בקרני רנטגן באמצעות NICER/SEXTANT ב-ISS, דווח על דיוק של 7 ק"מ (ביומיים).
באלגברה בוליאנית, או בררני או או מוציא היא פעולה בוליאנית המקבלת שני אופרנדים ומחזירה אמת כאשר שני האופרנדים שונים.
XOR משקפת משמעות נפוצה של המילה "או" בשפה המדוברת, למשל כשהמילה "או" משמשת להצבת אולטימטום.
לדוגמה אדם המצהיר "היכנע או שתושמד" מתכוון לכך שרק תרחיש בו בדיוק אחת מהאפשרויות האלו מתקיימת אפשרי.
מבחינה מתמטית פעולה זו היא מקרה פרטי של פעולת הפרש סימטרי בקבוצה .
כאשר האופרטור XOR מורחב למספר אופרנדים גדול משניים, הוא יחזיר אמת כאשר למספר אי-זוגי של אופרנדים יש ערך אמת.
XOR הוא קומוטטיבי ("חילופי") ואסוציאטיבי ("קיבוצי").
טבלת האמת של XOR היא:
מהטבלה אפשר להסיק ש (A XOR B) שקול ל:
לביטויים בעלי יותר משני אופרנדים, מפעילים XOR על שני האופרנדים הראשונים, אחר כך מפעילים XOR על התוצאה מקודם ועל האופרנד השלישי, וחוזר חלילה עד האופרנד האחרון.
כלומר לחישוב הביטוי (A xor B xor C xor D) מבצעים את סדר הפעולות הבא (לפי סדר הסוגריים):
XOR הוא חילופי: סדר האופרנדים אינו משנה - התוצאה תישאר זהה לכל סדר.
באופן כללי, התוצאה של XOR תלויה במספר האופרנדים בעלי ערך "אמת": אם יש מספר אי-זוגי של אופרנדים כאלה, התוצאה תהיה "אמת" (truth); אחרת, היא תהיה "שקר" (false).
ישנם סימונים מתמטיים שונים לפעולת ה-XOR.
בנוסף לסימון הפעולה באופן פשוט כ-"XOR", ישנם המסמנים אותו כסימן פלוס ("+"), או סימן פלוס עם שינוי כלשהו, למשל בתוך עיגול ("").
האחרון נמצא בשימוש כיוון שישנה התאמה לחיבור מודולו 2, כאשר "אמת"=1 ו"שקר"=0.
כמו כן, מקובל לסמן את ה-XOR בסימן הוי בשינוי כלשהו, כגון ("∨"), כיוון שה-XOR היא פעולה נגזרת של ה-OR הלוגי, אשר בדרך כלל מסומן בוי.
סימון מקובל בתכנות הוא סימן הגג ("^"), כפי שבא לידי ביטוי בשפת התכנות C.
כמו כן נמצאים בשימוש סימונים טקסטואליים שונים, כגון "EOR", ו"ORR".
שער זה מהווה אבן בנייה בסיסית בפעולת החיבור של מחשבים (ולכן בייצוג בשיטת המשלים ל-2 גם לחיסור).
בנוסף, אם נפעיל על ערך בינארי פעולת XOR עם עצמו, נקבל תמיד את התוצאה 0 ("שקר").
במספר ארכיטקטורות של מחשבים, זה מהיר וחסכוני יותר להפעיל XOR על הערך הקיים במקום לשמור את הערך הקבוע 0 באוגר ולכתוב אותו לתוך הזיכרון.
לכן, הפעלת XOR על ערכים עם עצמם היא אופטימיזציה נפוצה.
לפעמים משתמשים בפעולת ה-XOR כפונקציית ערבול בהצפנה.
שיטת הצפנה אחת המתבססת על XOR, פנקס חד פעמי, הוּכחה מתמטית כלא ניתנת לפיצוח.
בתכנון לוגי ספרתי, השער הלוגי XOR בעל שתי הכניסות, נחשב בדרך כלל כמהפך (inverter) בר-תכנות, בכך שאם אחת הכניסות מחזיקה בערך הלוגי "1", היציאה תמיד תחזיק את הערך ההופכי לכניסה השנייה.
אם הכניסה הראשונה תחזיק את הערך הלוגי "0", היציאה תמיד תהיה זהה לכניסה השנייה.
בתכנות מאפשרת פעולת XOR להחליף תוכן בין שני משתנים של מחרוזות ביטים ללא שטח עזר.
לשם החלפת תוכנם של המשתנים A ו-B נדרשות שלוש הפקודות הבאות:
XSD (נקרא גם XML Schema Definition, מאנגלית: "הגדרת סכמה של XML") הוא תקן המשמש להגדרת סכמה (מבנה) של מסמכים הכתובים בשפת XML.
XSD הוא תקן של ארגון W3C שפותח במקור על ידי חברת מיקרוסופט.
בעזרת XSD ניתן להגדיר באופן בלתי תלוי בפלטפורמה ובמימוש מבנה לייצוג מידע ב-XML ולבדוק את תקינותו (התאמתו לתקן) של XML נתון כתלות באילוצי יישום (Application Domain Constraints).
ב-XSD קיימים שני סוגי יסודות עיקריים, יסוד אטומי (Simple Element) ויסוד מורכב (Complex Element).
יסוד אטומי מורכב אך ורק מאוסף של תכונות (attributes), בעוד שיסוד מורכב יכול להיות רצף של אובייקטים שונים.
XSD מאפשר לבדוק שהתגיות (או תוכנם) הם מטיפוס מסוים או בעל מגבלות מסוימות על הערכים אותם ניתן יהיה לקבל.
XSD מוסיף מנגנוני Typing ו-Facets אשר לא נתמכים בפורמט DTD.
מנגנוני יצירת קוד (code generation)
מנגנון טיפוסי הנתונים של WSDL המייבא XSD באמצעות טכנולוגיית ה XML namespace
להלן דוגמה לסכמת XSD בסיסית להגדרה של מדינה.
דוגמה לקובץ XML שמוגדר על פי הסכמה מובאת להלן: (כשההנחה היא ששם הקובץ של סכמת ה-XSD הוא "country.xsd")&רלמ;.
בניגוד ל DTD הגדרת הסכמה XSD מאפשר יצרת טיפוסי נתונים, כאשר קיימים טיפוסים פרימיטיביים (simpleType) קיימת אפשרות ליצירת רשימה של טיפוסים או איחוד (union) של טיפוסי נתונים.
אלמנט המאפשר יצרת מופעים נוספים של תת-אלמנטים בסדרת מופעים כאשר יש לפחות מופע אחד יכול להיות מוכל ב
תג squence מאפשר יצירת מערכי פתרון לרשימות מקושרות על ידי יצרת שימוש בתגיות:
maxOccurs= מספר שלם חיובי או unbounded (כמות הופעות לפי מספר שלם או כל מספר)
מערך סטטי (גודל ידוע בזמן יצירת ה XML) ייצוג על ידי הגדרת macOccurs למספר שלם חיובי.
הרשימה תיוצג על ידי שימוש בהגדרה: unbound עבור כמות מרבית של הופעות.
טיפוס xsd:anyType מהווה בסיס לכל הטיפוסים המוגדרים בסכמה.
במערכות שמאפשרות שימוש ב xsd:anyType הטיפוס ממופה לטיפוס בסיס בשפות המאפשרות זאת (Object ב Java) ולטיפוס הפשוט ביותר שניתן לשימוש (void * עבור C ו C++).
simpleType תיאור מבנה נתונים בXML המתאר טיפוסים מוגדרים מראש או טיפוסים שהוגדרו על ידי משתמש.
simpleType לא יכול להכיל attribure ולא יכול להכיל תת-אלמנטים.
ניתן ליצור טיפוס חדש כאשר הוא יהווה שם חדש לדוגמה :
מתבצעת פה הורשה מהטיפוס מחרוזות ויצרת טיפוס נתונים חדש.
complexType הוא טיפוס של נתוני XML.
ריקים (ללא תוכן וגם ללא attributes)
המכילים רק אלמנטים אחרים בתוכם (צורת עץ).
בדוגמה זו מקטינים את כמות המופעים של אלמנט languages
יש למלא את כל האלמנטים שהיו בטיפוס אותו יורשים
restriction מגדיר את טיפוס האב עליו מפעילים הורשה.
הגבלה מאפשרת יצירת חוקים עבור מרחב הערכים אותם תגית מסוימת יכולה לקבל על ידי שימוש בfacets :
מגדיר את מרחב הערכים שיכולים להתקבל עבור אלמנט מסוים השוני בין facet ל restriction הוא ש restriction משמש בהקשר של הצבעה על טיפוס האב ממנו יורשים, ו facet מגדיר את מרחב הערכים שיכול להתקבל.
הגדרת הטיפוס xsd:base64binary למידע שקודד באמצעות אלגוריתם Base64:
ה-facets המותרים הם עבור טיפוס זה (פה מופיע רק whiteSpace):
הוספת אלמנטים לטיפוס האב (דומה להורשה שקיימת בתכנות מונחה עצמים).
ניתן לקבל רב צורתיות ב XML על ידי שימוש בטיפוס אותו אנו יורשים בהגדרה אנו מייצרים אלמנט שיכול להיות מטיפוס ext_wikipedia או מטיפוס wikipedia
על מנת למנוע הורשה ניתן האפשרות להשתמש ב:
קבלת טיפוס שאוסר שימוש באלמנטים abstract="true" (מקבילה ל abstract class ב java)
XSS היא התקפת סייבר נגד גולש אינטרנט, באמצעות פגיעות ביישומי אינטרנט.
היא מאפשרת לתוקף להזריק סקריפט זדוני שמטרתו לרוץ בדפדפנים של משתמש מערכת ולבצע פעולות בשמו של המשתמש בשירות.
מתאפשר על ידי ניצול מגבלות בפרוטוקול HTTP וגניבת מזהה המשתמש.
עם תחילת השימוש בשפת JavaScript (ובתסריטי צד לקוח בכלל), הובן לראשונה כי יש סכנה כאשר המשתמש מריץ קוד שנשלח אליו על ידי שרת אינטרנט.
אחת מהבעיות המרכזיות הייתה שלקוד זה הייתה גישה לכל החלונות הפתוחים של הדפדפן, ולכן אתר אינטרנט זדוני יכול היה לנסות לגנוב מידע שהמשתמש הכניס לאתרים אחרים שבמקרה היו פתוחים באותו זמן בחלונות אחרים של הדפדפן.
על מנת לתקן בעיה זו, פותחה בדפדפני אינטרנט מדיניות "אותו המקור" (same origin policy).
במסגרת מדיניות זו, קוד שנשלח על ידי שרת אינטרנט יכול היה לגשת רק למידע שמקורו באתרים מאותו שם תחום ועל גבי אותו פרוטוקול.
כך, אתרי אינטרנט זדוניים יכלו לגשת רק למידע שהם עצמם יצרו.
באופן כללי, פרצות XSS לרוב מנוצלות על מנת לעקוף מדיניות זו.
ניצול הפרצות מורכב ממציאת דרכים להזריק קוד זדוני לעמודים השייכים לתחומים אחרים, ועל ידי כך לתת למנצל הפרצה גישה למידע רגיש של אתרים אלו.
ניתן לחלק את פרצות ה- XSS לשלושה סוגים.
פרצת XSS זמנית (נקראת גם Reflected) היא הסוג הנפוץ ביותר של פרצות XSS.
כאשר דף אינטרנט משתמש בקלט מהמשתמש בייצור עמוד HTML דינמי, ולא מוודא שאין קוד זדוני בקלט זה, האתר עלול להיות פגיע לפרצת CSS זמנית.
הדוגמה הנפוצה ביותר למצב כזה היא מנועי חיפוש.
לרוב, מנוע חיפוש יציג את המחרוזת שהמשתמש ביקש לחפש בתוצאות החיפוש.
אם מחרוזת זו מכילה קוד זדוני ומנוע החיפוש לא מסיר אותו לפני ההצגה של התשובה, הקוד יהיה חלק מעמוד התשובה של המנוע.
במבט ראשון פרצה זו לא נראית מסוכנת למדי, מכיוון שלכאורה המשתמש יכול להשפיע אך ורק על עמודים שאותם הוא עצמו רואה.
אולם, עם מעט הנדסה חברתית האקר יוכל לשכנע משתמש תמים לגשת לכתובת של אתר מוכר לו, כאשר הכתובת תזריק קוד זדוני לעמוד התוצאות, ובכך תתן להאקר שליטה מלאה על התוכן של עמוד זה.
פרצת XSS קבועה (נקראת גם Stored או Second-order) מהווה את הסוג המסוכן ביותר של פרצות XSS.
הפרצה לרוב תימצא באתר המאחסן באופן תמידי קלט ממשתמש מסוים, בלי לוודא שהקלט לא מכיל קוד זדוני, ולאחר מכן מציג תוכן זה למשתמשים אחרים.
דוגמה קלאסית לאתר כזה היא פורום המאפשר למשתמשים בו להציב הודעות הניתנות לצפייה על ידי שאר המשתמשים.
האקר המציב הודעה המכילה קוד זדוני, יוכל למשל לגנוב את נתוני האימות של כל המשתמשים הצופים בהודעה, ולהתחזות אליהם לאחר מכן.
פרצת XSS מקומית (נקראת גם DOM Based XSS) קיימת לרוב בסקריפט צד לקוח אשר משתמש בקלט כדי לייצר עמוד HTML, בלי לוודא כי קלט זה אינו מכיל קוד זדוני.
לדוגמה, קוד JavaScript אשר מקבל כתובת אינטרנט כקלט, ומשתמש בה לייצור עמוד HTML, בלי לוודא שהכתובת עצמה אינה מכילה קוד, יכיל פרצת C
השמות בתרחישים לקוחים מתוך השמות הסטנדרטיים לתרחישי אבטחה
מלורי שולח כתובת של אתר אינטרנט (שהוא שולט בתוכן שלו) לאליס.
האתר מכיל קוד JavaScript הפונה לדף HTML פגיע על המחשב של אליס
ניצול החולשה באתר הפגיע גורם לקוד הזדוני של מלורי לרוץ בתוכו בהרשאות של עמוד מקומי.
הקוד של מלורי יכול כעת לבצע כל פעולה בהרשאות המשתמש של אליס על המחשב שלה.
אליס נכנסת לחשבון הבנק שלה באופן קבוע דרך אתר הבנק המנוהל על ידי בוב.
אליס נכנסת לחשבון באמצעות שם משתמש וסיסמה.
מלורי מגלה כי האתר של בוב מכיל פרצת XSS זמנית.
מלורי יוצר כתובת אינטרנט המנצלת את הפרצה, שולח לאליס את הכתובת בדואר אלקטרוני ומזייף את כתובת השולח שתיראה ככתובתו של בוב.
בזמן שאליס נמצאת באתר הבנק שלה, היא נכנסת לכתובת שנשלחה על ידי מלורי.
הקוד הזדוני שנמצא בתוך כתובת האינטרנט שנשלחה על ידי מלורי רץ בדפדפן של אליס, בהרשאות של אתר הבנק.
הקוד גונב את סיסמת הכניסה של אליס לחשבון הבנק, ושולח אותה למלורי באופן נסתר.
בוב מנהל פורום המאפשר למשתמשים לכתוב הודעות זה לזה.
מלורי מגלה כי הפורום של בוב פגיע לפרצת XSS קבועה
מלורי כותב הודעה פרובוקטיבית, על מנת שמשתמשים רבים ככל האפשר ייכנסו לקרוא את ההודעה.
ברגע שאליס קוראת את ההודעה, הקוד הזדוני של מלורי שולח אליו את נתוני האימות שלה.
לאחר מכן, מלורי יכול להתחזות לאליס בפורום ולהציב הודעות בשמה.
דוגמאות לניצול של פרצות XSS
ניתן למצוא באינטרנט מאות דוגמאות של ניצול פרצות XSS.
באוקטובר 2001 נמצאה פרצת XSS קבועה בשירות הדואר האלקטרוני Hotmail.
פרצה זו אפשרה להאקר לשלוח הודעת דואר אלקטרוני המכילה קוד זדוני לכתובת בשירות Hotmail ולגנוב את נתוני האימות של המשתמש.
הפרצה עצמה הייתה במנגנון סינון הסקריפטים של Hotmail שמטרתו למנוע הגעה של הודעות דואר אלקטרוני המכילות קוד.
פרצה זו נסגרה במהירות, אולם לאחר מכן נמצאו עוד פרצות רבות במנגנוני סינון הקוד של שירותי הדואר האלקטרוני השונים.
בדצמבר 2005 פרסמו על ידי יאיר עמית שתי פרצות XSS זמניות בשירות Google.
הפרצות אפשרו לתוקף להתחזות לשירות לגיטימי של Google ובכך לסייע לו בהתקפת פישינג.
פרסום זה הציג התמודדות חדשנית עם שיטות המניעה ל- XSS שהיו מקובלות עד אז, בעזרת שימוש בקידוד UTF-7.
ב-16 ביוני 2006, חברת Netcraft פרסמה כי קיימת פרצה בשירות PayPal המאפשרת התחזות לאתר השירות וגנבה של פרטי כרטיסי אשראי של לקוחות.
החברה טענה כי הפרצה נוצלה על ידי האקרים לגנבת פרטי האשראי של לקוחות תמימים.
זמן מועט לאחר הפרסום דיווחה חברת Paypal כי "שינויים בחלקים מהקוד באתר Paypal" חסמו את הפרצה.
לא קיימים פרטים מדויקים על אופי הפרצה במקרה זה, אולם באופן כללי ניתן לבצע התקפות מסוג זה כאשר קיימת פרצת XSS זמנית או קבועה.
בחודש אוגוסט 2006, נוצלו באופן הומוריסטי שתי פרצות XSS זמניות.
דיווח חדשות מזויף טען כי נשיא ארצות הברית, ג'ורג' בוש, מינה ילד בן 9 ליושב ראש של המחלקה לביטחון מידע.
הטענה גובתה בקישורים לאתרים cbsnews.com ו-www.bbc.co.uk.
שני האתרים היו פגיעים לשתי פרצות XSS שונות, לכן ניתן היה לשתול בהם את המאמרים המזויפים.
הגנה אמינה מפרצות XSS דורשת קידוד של כל תגיות ה-HTML המיוחדים הקיימים במידע שעלול להכיל קוד זדוני (למשל כזה המגיע מהמשתמש).
לרוב פעולה זו מתבצעת לפני ההצגה עצמה של התוכן, ולשפות תכנות רבות יש ספריות המספקות שירות זה.
(נקרא בהקשר הזה לרוב quoting או escaping).
לדוגמה, נניח שהמשתמש הכניס את המחרוזת הבאה:
קידוד נכון של המחרוזת יהפוך אותה לצורה הזו:
הצורה המקודדת תיראה בתוך עמוד HTML בדיוק כמו המחרוזת שהמשתמש הכניס, אולם הקוד (שבמקרה זה מקפיץ חלון עם המחרוזת "XSS") לא ירוץ.
הבעיה הגדולה ביותר עם הגנה מפני פרצות XSS היא שהגנה בצורה המתוארת למעלה, למעשה מונעת מהמשתמש להכניס כל דבר שאינו טקסט פשוט אל תוך עמודי HTML.
אם נדרש לאפשר למשתמש הכנסת תוכן מעבר לטקסט פשוט, יש להפריד בין תגיות HTML חוקיים לכאלו שאינם חוקיים, ומשימה זו היא קשה הרבה יותר, מכיוון שכל מקרה דורש טיפול לגופו.
קטגוריות דומות של פרצות אבטחה
Cross Zone Scripting - פרצות המאפשרות מעבר בין אזורי אבטחה בדפדפן.
פרצות XSS מקומיות הן לפעמים גם פרצות מסוג Cross Zone Scripting.
HTTP header injection - פרצות המתרחשות כאשר כותרות ה-HTTP נוצרות מתוכן המסופק על ידי המשתמש.
פרצות מסוג זה לעיתים מנוצלות על מנת ליצור תנאים מתאימים ל- XSS
CSRF - התקפה נגד גולש אינטרנט המאלצת את דפדפן האינטרנט של הגולש לבצע פעולות לא רצוניות ביישומי אינטרנט בשמו של המשתמש בשירות באמצעות ניצול מגבלות בפרוטוקול HTTP.
Cross Application Scripting - פרצה הנובעת מהעובדה שדפדפנים מסוימים מפעילים תוכנות אחרות על המחשב של המשתמש כאשר נותנים כתובות או קישורים מסוימות.
כך למשל הכתובת "//:mailto" בדפדפנים מסוימים תפתח את תוכנת המייל המותקנת במחשב, דבר המאפשר להריץ קוד על המחשב עצמו.
XSL (ראשי תיבות של eXtensible Stylesheet Language - שפת עיצוב בת הרחבה) היא משפחה של שפות הַתְמָרָה ועיצוב המאפשרות להמיר קובצי XML לפורמט אחר או להציגם באופן מסוגנן.
ישנן שלוש שפות תחת משפחה זו :
XSL Transformation : שפה המשמשת להתמרת קובצי XML, מוכרת גם כ-XSLT.
XPath : שפה לתיאור שאילתות המבוצעות על קובץ XML לצורך ניווט ושליפת מידע.
XSL Formatting Objects : שפה המשמשת להצגה מעוצבת של קובצי XML ,מוכרת גם כ XSL-FO.
בסביבות הפיתוח של מיקרוסופט משתמשים לעיתים קרובות במינוח XSL על מנת לתאר את כלי הפיתוח XSLT שמומש לפי עקרונות מוקדמים של השפה כפי שהוגדרו לפי W3C.
פרויקט XSL נוצר בתחילה כניסיון להוסיף (בדומה ל DSSSL) את כוח סגנונות העיצוב וההדפסה ל-XML.
בין השנים 1998 ו-1999 בוצע עיקר פיתוח ועיצוב הפרויקט.
הנעת הפרויקט החלה בדצמבר 1997 כאשר קבוצת מחקר מ W3C בהרכב של שרון אדלר וסטיב זילס יושבי ראש, ג'יימס קלארק כמעצב ראשי וכריס לילי בתפקיד איש מטה.
ב-18 באוגוסט 1998 שוחררה לראשונה הגרסה הציבורית של השפה ובתאריך 15 באוקטובר 2001 הפכה לשפה המומלצת על ידי W3C.
פורמט XML נוצר על מנת לתאר נתונים ולכן מתמקד בכל הקשור למבנה הנתונים.
בשל כך, כאשר מעוניינים להציג נתונים אלו בצורה מעוצבת עולות שתי בעיות עיקריות :
ניתן אך לא רצוי לשמור הגדרות עיצוב בגוף קובץ ה-XML מאחר שהקובץ יועד לאחזקת מידע.
כפי שמעיד שמו של הפורמט (שפת סימון בת הרחבה) שמות התגיות משתנות בהתאם לצורכי המשתמש והדבר מקשה על יצירת מחלקות עיצוב כלליות כשם שנהוג בשפת CSS) HTML).
כפתרון למצב זה נוצר הפורמט XSL-FO.
אשר למעשה היא שפת עיצוב המאפשרת הצגת קובץ XML ומורכבת יותר מ-CSS וייחודית עבור כל קובץ XML.
יכולות שפה זו גבוהות במיוחד מאחר שניתן לשלב בין היתר תגיות הלקוחות משפת HTML, שאילתות חיפוש בשפת xPath ועוד.
זהו למעשה קובץ טקסט מבוסס XML המיועד לביצוע התמרות על קובצי XML כלומר, להפוך קובצי XML ל"נוחים לקריאה".
המסמך המקורי נותר כפי שהוא; אבל, נוצר מסמך חדש המבוסס על הנתונים הקיימים בקובץ ה-XML.
הפלט יכול להגיע במגוון אפשרויות כגון : קובץ XML חדש, קובץ HTML, קובץ טקסט ועוד.
השימוש העיקרי בכלי זה הוא לרוב יצירת קובצי XHTML לאתר אינטרנט ו/או יצירת קובצי PDF באופן מקוון.
כמו כל שפת תכנות גם XSLT מושפעת משפות תכנות פונקציונליות ומבוססות טקסט כגון : SNOBOL או AWK.
ניתן להשוות שפה זו לשפת DSSSL שביצעה על קובצי SGML מה ש-XSLT מבצעת על קובצי XML.
הגרסה העדכנית ביותר כיום (שוחררה בתאריך 23 בינואר 2007) היא XSLT 2.0.
הגרסה הקודמת של XSLT (1.1) שוחררה בשנת 2001.
כיום ישנם מספר לא מועט של מנועים גרפיים שתומכים ב-XSLT כגון
דפדפן אינטרנט אקספלורר (המשתמש במנוע MSXML).
דפדפן Netscape (המשתמש במנוע TransforMiiX גם כן).
כל אלו תומכים בהתמרה מ-XML ל-HTML.
ובנוסף ישנן גם השפות Saxon ו־Xalan.
המטרה העיקרית מאחורי פיתוח השפה הייתה לספק אפשרות גישה לחלקים ספציפיים במסמך XML.
XPath היא שפת ביטויים מינימלית ועל אף היותה מוכוונת XML היא בעלת אופי כתיבה עצמאי עם חוקי כתיבה שונים, ניתן לומר שהשפה "עובדת" למעשה על מבנה קובץ ה-XML ללא צורך בידיעת השפה ותיקנונה.
השפה מספקת כלים עשירים בנושא שוטטות בעץ (Tree traversal) ומציאת ענף ספציפי על פי דפוס מסוים.
ביטויים בשפה מורכבים משלושה חלקים עיקריים:
נתיב (או ציר) המאפשר לציין את החלקים הרצויים בהיררכיית XML נתונה;
מבחן צומת המאפשר להציב תנאים על האלמנטים שיש לבחור;
תחשיב המאפשר לציין ביטויי בחינה מורכבים יותר.
XPath משולבת בשפת XSL Transformations ומשמשת גם כשפת השאילתות במסדי נתונים יחסיים-XML-ים.
ישנו פרויקט נוסף ל W3C בשם XQuery שעתיד לספק יכולות הדומות ליכולות XPath.
צוות הפיתוח של XSL חבר לצוות הפיתוח של XQuery ויחד יצרו את XPath 2.0,
שסיפקה כלים עשירים יותר בהתמודדות מול שליפת מידע מקובץ XML.
ב-Java החבילה מגיעה כחלק מה-JDK.
ב-.NET כל השירותים מגיעים חלק מה-FCL.
זו שפה המשמשת להגדרת סגנונות עיצוב לקובצי XML, כחלק ממשפחת השפות XSL.
נוצרה על מנת להתמודד עם בעיות הקשורות בתצוגה מסוגננת של קובצי XML.
יכולות שפה זו גבוהות במיוחד מאחר שניתן לשלב בין היתר תגיות הלקוחות משפת HTML, שאילתות ניווט וחיפוש בשפת XPath, JavaScript ועוד.
XSL-FO באה כחלק ממשפחת XSL, שהיא למעשה אוסף שפות התמרה ועיצוב מסמכי XML.
משפחה זו כוללת בנוסף את השפות XSLT.
נכון להיום (27.7.2007) הגרסה האחרונה ששוחררה לשפה זו היא 1.1.
קבלת עמוד מודפס בצורה הרצוייה למשתמש היא תהליך מורכב.
על מנת שעמוד מודפס יראה בדיוק כפי שהוא מוצג על גבי המסך ישנם מספר תהליכים (חלקם מתוחכמים יותר וחלקם פחות).
דוגמה לכך היא הדפסת דף אינטרנט מבוסס HTML מהדפדפן, לא פעם ניווכח כי גבולות הדף המוצג חורגים מגבולות העמוד המודפס ולכן חלק מהתוכן יודפס על עמוד נוסף.
בניגוד לשילוב שבין HTML ו-CSS, ב-XSL-FO ישנה הפרדה בין הנתונים לפקודות העיצוב.
הרעיון מאחורי שפה זו הוא שמשתמש יוכל לכתוב מסמך, ללא הגדרות עיצוב, בשפת XML.
(גם XHTML ו-DocBook הן שפות אפשריות שמאפשרות כתיבה בפורמט XML).
לאחר מכן, המשתמש יוכל להגדיר התמרה מסוג XSLT, התמרה זו ממירה את מסמך ה־XML ל-XSL-FO.
לאחר שמסמך ה-XSL-FO נוצר, הוא יכול לעבור למנוע פריסת תצוגה הנקרא מעבד אף-או (מכונה גם מעבד פוֹ) (FO-Processor).
מעבד פו יכול להפוך את קובץ ה-XSL-FO למשהו שניתן לקריאה ו/או הדפסה.
לרוב, יתבצע שימוש נרחב בשפה זו על מנת ליצור קובצי PDF, אך ניתן גם ליצור קבצים אחרים כגון : פוסטסקריפט ו־RTF.
כמו כן, XSLT מאפשר ליצור באופן אוטומטי טבלאות, קישורים חיצוניים, תוכן עניינים ועוד.
בניגוד לקבצים אחרים כגון: PDF קובץ XSL-FO לא מגדיר באופן מלא את אופן עיצוב הטקסט ומיקומו בכל דף.
במקום זאת, XSL-FO מגדיר איך אמור להראות העמוד והיכן ימצא התוכן.
ומשם, מעבד פוֹ "מחליט" היכן ימצא הטקסט בתוך הגבולות שניתנו לו על ידי קובץ ה-XSL-FO.
לפיכך, כל מעבד פוֹ יכול להציג את אותו הקובץ באופן מעט שונה, לדוגמה, מעבד פוֹ אחד יכול לקבוע שבמידה ומילה "נחתכת" בסוף שורה
היא תועבר לתחילת השורה שלאחריה בעוד שמעבד פוֹ אחר יכול לקבוע שהמילה תישאר חתוכה.
עניין האלגוריתמיקה המשתנה אמור לכאורה ליצור אי נוחות למשתמש המעוניין ליצור קובץ XSL-FO מפני שכאמור, לעומת קובץ HTML המציג תוכן בתצורתו הסופית קובץ XSL-FO משמש כחוצץ בין התוכן לתוצר הסופי.
למרות זאת, על המשתמש המעוניין ליצור מסמך מסוגנן בר הדפסה רק לבחור במעבד פוֹ הממלא את רוב צרכיו, בעיקר איכות הפלט וסינון תווים ריקים בתוכן במקום לבדוק את הקובץ שיצר על אין-ספור מעבדי פוֹ שונים.
באמצעות כלים המספקת שפה זו ניתן לעצב קובץ XML בכל אופן שנרצה.
ניתן להשתמש בכלים נוספים יחד עם שפת זו כגון :
HTML - שימוש בכל התגיות המוכרות לדפדפנים על מנת לאפשר עיצוב מהיר יחסית (אין צורך להמציא את הגלגל מחדש).
CSS - סגנונות עיצוב מוגדרים מראש עבור דפי HTML.
JavaScript - הוספת פונקציונליות לטופס המסוגנן ומתן אפשרות לאינטראקציה עם המשתמש.
שפת XSL-FO מיועדת לתחום המסמכים המודפסים לעומת HTML ו־CSS נועדו לתחום המסמכים המוצגים.
בשל כך, הגדרת המושג עמוד הוא חלק בלתי נפרד מהמבנה של XSL-FO.
XSL-FO יכול להתאר כעיצוב "מונחה תוכן" שבא לידי ביטוי בספרים, מאמרים, מסמכים רשמיים ועוד שבו קיימת חשיבות לתוכן יותר מאשר לעיצוב.
עיקרון זה מנוגד לעיצוב "מונחה סִדּוּר" כפי שניתן לפגוש בירחונים וכתבי עת שבמקרה ואורך המלל ארוך מהמקום שהוגדר לו, תתבצע עריכה ושינוי הטקסט עד אשר יתאים למרחב שהוקצה לו.
ובאמת לא בכל מקום ניתן להשתמש ב-XSL-FO.
מאחר ששפה זו מיועדת לעיצוב קובצי XML כל קובץ XSL מתחיל בהצהרה :
כאשר המילה version מתארת את גרסת השפה עימה אנו עובדים.
הגדרה זו באה למנוע התנגשויות בין גרסאות שונות מאחר שלא ניתן לדעת רק לפי סיומת הקובץ (XML) לפי איזו גרסה הקובץ נכתב.
בערך encoding ניתן להגדיר את קידוד המלל בגוף הקובץ שבדוגמה זו מוגדרת כעברית לפי חלונות של מיקרוסופט.
לאחר מכן, תבוא שורת הגדרות כלליות הנוגעות לקובץ עצמו :
xsl:stylesheet - מגדיר את הקובץ כקובץ סגנונות ממשפחת XSL.
version - גם כאן קיים תיאור לגבי גרסת שפת העיצוב עימה אנו עובדים בקובץ זה.
xmlns:xsl - מגדיר את מרחב השמות ופרוטוקול הפקודות לפיו הקובץ מוגדר, לדוגמה בדוגמה זו, הקובץ בנוי בהתאם לתקן המוגדר לפי
מרחב השמות בדוגמה יכול להכיל את ההגדרות הבאות :
בעוד שמרחב שמות אחר יכול להכיל הגדרות שונות, לכן מאפיין זה חשוב למשתמש.
לאחר מכן, יכתב קוד המסוגל לבצע לשלוף נתונים מסוימים מהקובץ, לבצע לולאות ומאחר ששפה זו הולכת יד ביד עם HTML ניתן להוסיף את כל התגיות שמספקת האחרונה.
XSS-11 (ראשי תיבות באנגלית של eXperimental Satellite System-11) הוא מיקרו לוויין שפותח על ידי מעבדות המחקר של חיל האוויר האמריקני, לצורך הדגמת הטכנולוגיה והיישום של מבצעי פעילות קרבה בחלל - תמרון בקרבתו של לוויין אחר, צילומו ובחינתו.
הלוויין נועד גם לבחון מערכות שונות המאפשרות ניווט אוטונומי של לוויינים, בקרבה של מטרים מלוויינים אחרים.
היישומים של פעילויות קרבה מגוונים, ופרט לתחום הצבאי, כוללים תדלוק לוויינים, שדרוג בחלל, ותיקונם של לוויינים מקולקלים.
XSS-10 (ראשי תיבות באנגלית של eXperimental Satellite System-10) הוא מיקרו לוויין שפותח על ידי מעבדות המחקר של חיל האוויר האמריקני, לצורך הדגמת הטכנולוגיה והיישום של מבצעי פעילות קרבה בחלל - תמרון בקרבתו של לוויין אחר, צילומו ובחינתו.
XSplash הוא מיזם תוכנה בקהילת אובונטו, המשתמש במערכת החלונות X, כדי להחליף את הטקסט המופיע בעת אתחול מערכות הפעלה מבוססות לינוקס, בתצוגה גרפית של Splash screen.
XSplash החליף את Usplash, בגרסה 9.10, וקירבה את אובונטו ליעד של 10 שניות אתחול, בגרסה 10.04.
XSplash משפר את ביצועי האתחול על פני Usplash ומערכות אתחול נוספות, משום שהוא נותן קדימות לתהליכים הקשורים לשרת ה-X, וכן על ידי שימוש בשרת X בודד במהלך האתחול.
XPS, או X-ray photoelectron spectroscopy (ספקטרוסקופיית פוטואלקטרונים של קרני איקס) היא שיטת ספקטרוסקופיה הרגישה לפני שטח של חומרים.
השיטה יכולה לספק מידע על ההרכב הכימי של חומרים, ועל המצבים הכימיים והאלקטרוניים של היסודות השונים בקרבת פני השטח של הדגם.
במהלך מדידת XPS, מכוונים קרני איקס (רנטגן) לאזור הנמדד בדגם, ומודדים את התפלגות האנרגיה הקינטית של האלקטרונים שנפלטים מפני השטח של הדגם (בדומה לאפקט הפוטואלקטרי).
העומק ממנו מצליחים אלקטרונים לצאת מפני השטח של הדגם הוא קטן, לרוב פחות מ-10 ננומטר, ולכן השיטה רגישה מאוד לפני השטח של חומרים.
XPS דורשת מערכות ואקום גבוה, ולרוב ואקום אולטרה-גבוה (UHV), בלחצים אופייניים של פחות מ- טור (Torr), לרוב לפחות סדר גודל פחות מכך.
הוואקום הגבוה נועד על מנת לאפשר מהלך חופשי ממוצע גדול מספיק עבור האלקטרונים בדרכם מהדגם לגלאי.
כמו כן, הוואקום הגבוה מפחית את הזיהומים ואת הלחות על פני השטח.
מדידות XPS המתבצעות במעבדה (כלומר, לא במתקן סינכרוטרון) לרוב מתבססות על קרני איקס בעלות אנרגיה מסדר גודל של 1000-1500 אלקטרון וולט, כאשר מקורות נפוצים הם קרני של אלומיניום או של מגנזיום, בעלי אנרגיות של 1486.7 ו-1253 אלקטרון וולט, בהתאמה.
עקרון הפעולה של XPS מתבסס על שימור אנרגיה.
בסה"כ האנרגיה של הפוטון הפוגע בדגם שווה לסכום האנרגיה הקינטית והפוטנציאלית של האלקטרון הנפלט, בתוספת קבוע (הקשור לפונקציית העבודה של הגלאי).
באמצעות העברת אגפים ניתן לבטא את האנרגיה הפוטנציאלית של האלקטרון לפני הפגיעה, המכונה גם אנרגיית הקשר של האלקטרון:
במילים אחרות: בסך הכל האנרגיה הפוטנציאלית של אלקטרון (Ebinding) שווה לאנרגיה של הפוטון שעורר את האלקטרון (Ephoton), פחות ההאנרגיה הקינטית של האלקטרון (Ekinetic) ופחות פונקציית העבודה של גלאי האלקטרונים (בהנחה שהדגם במגע חשמלי טוב עם הגלאי).
היכולת להבחין לא רק נוכחותם של יסודות אלא ללמוד גם על מצבי החמצון והקישור הכימי של האטומים מאפשרת חקר של כימיית פני השטח של הדוגמה.
אנרגיית הקשר המדויקת של האלקטרון תלויה:
במצב החמצון: ככל שיש פחות אלקטרונים לאטום יש פחות מיסוך ולכן נדרשת אנרגיה גבוהה יותר להוצאת אלקטרון ואנרגיית הקישור תגדל.
כך למשל עבור טיטניום מתכתי (מצב חמצון 0) אנרגיית הקישור של אלקטרון 2p היא 454.1eV, עבור יון Ti+3 (בטיטניום ניטריד TiN) אנרגיית הקישור 454.9eV ועבור Ti+4 (ב TiO2) אנרגיית הקישור 458.5eV
באטומים הקשורים אליו, ובמקרים מסוימים גם באטומים רחוקים יותר במולקולה.
ככלל, ככל שהאטום הקשור ליסוד אותו בודקים אלקטרושלילי יותר תהיה אנרגיית הקישור גבוהה יותר משום שאלקטרוני הקשר ממסכים פחות את המשיכה של הגרעין כמודגם בטבלה עבור אטום הפחמן:
+ אנרגיית קישור של C1sקבוצה כימית אנרגיית קישורC-C284.8C-O-C (אתר)286O=C-OH (חומצה קרבוקסילית)288.5CF2292CF3294
ההיברידיזציה האטום ושל האטום הקשור אליו
XXY הוא סרט קולנוע ארגנטינאי-צרפתי-ספרדי מסוג דרמה שנכתב ובוים על ידי הבמאית הארגנטינאית לוסיה פואנזו.
הסרט עוסק בנערה מתבגרת אינטרסקסואלית המגבשת את זהותה המגדרית.
אלכס קרקאן היא נערה אינטרסקסואלית בת 15, בעלת איברי מין זכריים ונקביים, שחיה את חייה כילדה ונטלה תרופות שדיכאו התפתחות סממני מין משניים זכריים, כמו צמיחת זקן, אך לאחרונה אלכס הפסיקה ליטול את התרופות.
משפחתה של אלכס עברה מארגנטינה לכפר ליד חוף הים באורוגוואי, כדי להימנע מהסטיגמה החברתית.
אביה, נסטור קראקן, הוא ביולוג ימי המתפרנס מטיפול בחיות שנמצאו על ידי דייגים.
אמה, סולי, מזמינה חברים מארגנטינה: מנתח, אשתו ובנם המתבגר אלברו במטרה לבדוק את האפשרות לנתח את אלכס בניתוח לשינוי מין, זאת ללא ידיעתם של אלכס ואביה.
אלכס אומרת לאלברו שהיא מעוניינת לקיים איתו יחסי מין.
הם מקיימים יחסי מין במהלכם היא חודרת אליו חדירה אנאלית, אלבארו מופתע, אך לא עוצר את אלכס, אך הם עוצרים כשנסטור מגיע למקום ורואה אותם דרך הדלת הפתוחה.
בהמשך אלכס מתנצלת בפני אלבארו, אך הוא משיב כי נהנה.
כשאלכס מטיילת לחוף הים שלושה נערים מהכפר תוקפים אותה מינית ומנסים לאנוס אותה לאחר שהם מורידים את מכנסיה כדי לראות את איברי המין שלה.
נסטור מבין שדיווח המקרה למשטרה יוביל לגילוי היותה של אלכס אינטרסקסואלית, אך אלכס מחליטה שזה לא משנה שיגלו, ושהיא לא מעוניינת לעבור ניתוח לשינוי מין, אלא לחיות כאינטרסקסואלית.
בשנת 2007 זכה הסרט בפרס שבוע המבקרים בפסטיבל קאן.
אינס אפרון - אלכס קראקן.
ריקרדו דרין - נסטור קראקן.
ולריה ברטוצ'לי - סולי קראקן.
XO (רגשון המסמל: חיבוק ונשיקה) הוא שיר של הזמרת האמריקאית ביונסה מאלבומה החמישי, Beyonce.
השיר יצא כסינגל הראשון מן האלבום ב-16 בדצמבר 2013. זהו שיר אהבה שהופק על ידי רייאן טדר שהפיק גם את הלהיט Halo של הזמרת.
בנוסף השיר הופק גם על ידי טריאוס נאש, היט-בוי ואף ביונסה.
עם שחרורו השיר זכה לשבחים רבים על ידי מבקרי מוזיקה, ששבחו את שירה הגלם והנמוך של הזמרת.
בתחילת השיר מושמע אודיו מאסון מעבורת החלל צ'לנג'ר כאות מחווה לאנשים שנספו באסון.
הזמרת פרסמה כי השיר מיועד כדי לעזור לאנשים שאיבדו את האנשים האהובים בחייהם.
"XO" הצליח להופיע במצעדי מוזיקה רבים ברחבי אירופה ואוקיאניה והגיע לשיא של מספר 45 בארצות הברית Billboard Hot 100. נוסף על כך, השיר הגיע למקום הראשון במצעד השבועי של גלגלצ.
קליפ השיר צולם בקוני איילנד, ברוקלין, ניו יורק בטיילת המפעילה לונה פארק באוגוסט 2013. במהלך הקליפ רואים את ביונסה עולה על מתקני הפארק, מטיילת ומבלה יחד עם חברים ומעריצים.
את השיר צירפה ביונסה אל רשימת הביצועים שלה בסיבוב ההופעות העולמי שלה "The Mrs.
Carter Show World Tour" ואף ביצעה אותו בטקס הווידאו קליפים של MTV לשנת 2014 כמחווה למעריציה בכל רחבי העולם.
נכון לאפריל 2016, לקליפ השיר יש יותר מ-100 מיליון צפיות בערוץ ה-vevo של ביונסה ביוטיוב.
הסינגל הגיע למעמד פלטינום בארצות הברית עם מעל ל-1,000,000 מכירות.
גָ'זה דוויין ריקרדו אונפרוי היה ראפר, זמר ופזמונאי אמריקאי, שהיה ידוע בעיקר בשם הבמה שלו, XXXTentacion.
אונפרוי נולד וגדל בפלנטיישן , פלורידה ובילה את רוב ילדותו בלודרהיל .
הוא הוציא את השיר הראשון שלו, "News/Flock", בפלטפורמת הפצת האודיו "SoundCloud" ביוני 2013.
אונפרוי הוציא את אלבום הבכורה שלו ב-25 באוגוסט 2017 ואת אלבומו השני ב-16 במרץ 2018. שלושה חודשים לאחר מכן, ב-18 ביוני, נרצח אונפרוי בדירפילד ביץ' , פלורידה.
אונפרוי נולד ב-23 בינואר 1998 בפלאנטיישן, פלורידה, להורים מג'מייקה, דווין ריקרדו אונפרוי וקלאופטרה ברנרד.
היו לו שלושה אחים ביולוגים ואח למחצה אחד מאב אחר.
הוא גודל בעיקר על ידי סבתו, קולט ג'ונס – בשל המצב הכלכלי של אימו.
כאשר היה בן שש, הוא ניסה לדקור אדם שניסה לתקוף את אמו, הוכנס לתוכנית נוער ולאחר מכן עבר לגור אצל סבתו.
לפני מותו היה אונפרוי במערכת יחסים עם ג'נסיס סנצ'ס.
שלושה ימים לאחר מותו, הודיעה אימו של אונפרוי דרך האינסטגרם שבת זוגו בהיריון ממנו.
ב-26 בינואר 2019 נולד בנו, שלושה ימים לאחר מה שהיה אמור להיות יום הולדתו ה-21 של אונפרוי.
ב-18 ביוני 2018 יצא אונפרוי במכוניתו מסוכנות למכירת אופנועים בדרום פלורידה, ודרכו נחסמה על ידי רכב ממנו יצאו לעברו שני אנשים אלמונים חמושים.
לאחר מאבק קצר, במהלכו נגנב מהמכונית תיק קטן של לואי ויטון, ירו בו השניים מספר פעמים ונמלטו מהמקום.
אונפרוי פונה לבית החולים הקרוב, שם נקבע מותו.
לאחר יומיים עצרה המשטרה חשוד, אשר הואשם בסעיף של רצח מדרגה ראשונה.
מספר שבועות לאחר הרצח נעצרו שלושה חשודים נוספים על ידי המשטרה בחשד למעורבות ברצח.
העניין של אונפרוי במוזיקה החל לאחר שדודתו שכנעה אותו להתחיל להשתתף במקהלת בית הספר ומקהלת הכנסייה מאוחר יותר.
במקהלת בית הספר הוא הודח מפני שתקף תלמיד אחר.
אונפרוי למד בבית הספר התיכון מרגייט, וסולק ממנו לאחר סדרת מעשי אלימות שהיה מעורב בהם.
מאוחר יותר שלחה אותו אמו ל"Sheridan House Family Ministries" למשך יותר משישה חודשים.
אונפרוי השתתף במקהלת התיכון עד שהודח ממנה בכיתה י'.
הוא תיאר את עצמו כ"לא נכון באותה תקופה", וציין כמה שקט היה למרות היותו פופולרי ומעורב באופן קבוע בעימותים פיזיים.
אונפרוי לא היה אתלט וסיפר כי היה חסר ביטחון ודיכאוני במהלך לימודיו בתיכון.
ביוני 2013 הוציא לאור את השיר "News/Flock".
בעוד שנעצר באשמת החזקת נשק, באותה שנה, לאחר שחרורו ממרכז מעצר לנוער, נפגשו שוב אונפרוי וגולפורן מתוך אמונה שהם מתכוונים לבצע מחרוזת של פלישות ביתיות לרווח כספי, אף כי אונפרוי רכש בסופו של דבר מיקרופון תוצרת "Blue" והחל להקליט שירים, מה ששכנע את סטוקלי לעשות את אותו הדבר.
לאחר שאונפרוי אימץ את הכינוי "XXXTentacion", הוא העלה את השיר הרשמי הראשון שלו, שנקרא "Vice City".
בחודש יולי 2016 נעצר אונפרוי והואשם בשוד ותקיפה עם נשק קטלני.
לאחר שחרור בערבות של 10,000 דולר הוא המשיך לעבוד על אלבום הבכורה שלו, "Bad Vibes Forever", אשר היה מתוכנן לצאת ב-31 באוקטובר 2016. האלבום לא יצא בתאריך זה, מכיוון שאונפרוי נעצר בתחילת אוקטובר באשמת מאסר שווא.
בשנת 2017 הוציא אונפרוי מחדש את שירו "Look At Me!".
השיר הגיע לשיא של 434 מיליון צפיות, והסינגל סייע לפופולריות שלו לעלות.
לאחר שחרורו מהכלא ב-18 באפריל 2017 הוציא שלושה שירים נוספים ב-SoundCloud.
בריאיון עם WMIB הודיע שהוא עובד על אלבומים חדשים.
לאחר יציאתו מהכלא נבחר אונפרוי להיות חלק מכיתת הטירונים של "XXL" והיה במקום העשירי מכיוון שנבחר על ידי מצביעים ולא על ידי הצוות.
אונפרוי הודיע על סיבוב הופעות ארצי ראשון שלו ב-28 באפריל 2017. הסיבוב, שכותרתו "The Revenge Tour", הסתיים לאחר 26 הופעות, והוא זכה לפרסום נרחב בשל מחלוקות רבות שכללו ראפר מותקף.
אונפרוי הודיע על ביטול שאר תאריכי הסיור לאחר שבת דודתו נורתה ב-24 ביוני 2017.
ב-16 במרץ 2018 אונפרוי הוציא את האלבום ?
שכלל בין היתר את השיר "Sad!" שהגיע למקום הראשון במצעדים שונים.
ב-23 באוקטובר 2018 יצא שירו הראשון של אונפרוי לאחר מותו, "Arms Around You", בשיתוף פעולה עם סוואה לי, מאלומה וליל פאמפ.
ב-7 בדצמבר 2018 יצא אלבום בשם "Skins" הזכויות לאלבום נמכרו בעשרה מיליון דולר לחברת יוניברסל.
ב-23 בינואר 2019 יצא פרויקט בו השתתף אונפרוי עם אמנים נוספים, שנקרא "XXXTENTACION Presents: Members Only, Vol.
ב-3 במאי 2019 יצא סינגל שני לאחר מותו של אונפרוי, שנקרא "Middle Child", בשיתוף פעולה עם PnB rock באלבומו החדש, "TrapStar turnt PopStaer".
ב-19 ביולי 2019 יצא סינגל בשם "Royalty", בו השתתף אונפרוי עם קי-מני מארלי, סטפלון דון ו-וייבז קרטל.
סינגל זה הוא חלק מאלבומו החדש Bad Vibes Forever, אשר יצא ב-5 בדצמבר 2019.
XXX (מסוגנן כ-xXx) הוא סרט פעולה אמריקאי מ-2002 בבימויו של רוב כהן.
זהו הסרט הראשון בסדרת סרטי XXX.
בסרט מככב וין דיזל כזאנדר קייג', חובב ספורט אקסטרים, ופעלולן אשר הופך בעל כורחו למרגל במשימה עבור הסוכנות לביטחון לאומי האמריקנית אשר מכריח את קייג' לחדור לארגון הפשע המחתרתי הרוסי "אנרכיה 99" על מנת להימנע מלהיכנס לכלא.
"אנרכיה 99" הוקמה בתחילת שנות התשעים ומורכבת מחיילים רוסים לשעבר ממורמרים הפועלים כעת כאנשי עסקים.
אנרכיה 99 פועלת בכל רחבי העולם כאשר בסיס הפעילות שלה הוא בפראג שבצ'כיה והיא מתכננת לשחרר צוללת עם נשק ביולוגי המכונה "אחאב".
XXX (נכתב "xXx" ומבוטא "טריפל איקס") היא סדרת סרטי פעולה אמריקאי, שנוצרה על ידי ריץ' ווילקס, ובה מככבים וין דיזל ואייס קיוב.
הסדרה כוללת שלושה סרטים, אשר הופקו בשנים 2002, 2005 ו-2017 וגם סרט קצר.
סדרת הסרטים זכתה להכנסות בסך 694 מיליון דולר ברחבי העולם.
הסרט הראשון בסדרה יצא לאקרנים ב-9 באוגוסט 2002 ווין דיזל כיכב בו בתפקיד זאנדר קייג', חובב הרפתקאות וספורט אתגרי, העובד גם ככפיל אשר הופך למרגל של הסוכנות לביטחון לאומי ונשלח למשימה מסוכנת אשר במסגרתה הוא צריך להסתנן לארגון טרור רוסי פוטנציאלי במרכז אירופה.
בסרט מככבים גם אסיה ארגנטו, מרטון צ'וקאש וסמואל ל.
הסרט בוים על ידי רוב כהן, שביים בעבר את "מהיר ועצבני" (2001) בו גם כיכב וין דיזל.
הסרט השני יצא לאקרנים ב-29 באפריל 2005. דריוס סטון (אייס קיוב), סוכן חדש בתוכנית xXx, נשלח לוושינגטון על מנת לסכל ניסיון התנקשות בנשיא ארצות הברית.
הסרט השלישי יצא לאקרנים ב-20 בינואר 2017. לאחר תקופה ארוכה בה הוא נחשב מת, אך למעשה חי בסתר, חוזר זאנדר קייג' לעבוד עבור ה-NSA, על מנת לעצור לוחם קטלני במיוחד בשם "שיאנג" (מגולם על ידי דוני ין) ואת הכנופיה שמסייעת לו, אשר מעוניינים להפעיל נשק רב עוצמה, המכונה "תיבת פנדורה".
זאנדר מגלה במהלך המשימה כי ישנה קנוניה ברמות הגבוהות ביותר של ממשלות העולם.
הסרט הרביעי בזיכיון נמצא בשלבי הפקה.
הפרק האחרון: מותו של זאנדר קייג'